Kõigest hoolimata väljus võistlustest võitjana Kozakiewicz, kes lausa paistis venelaste vaenulikust suhtumisest uut jõudu saavat. Lõpuks edestas ta Volkovit 23 sentimeetriga ja demonstreeris inetut   esti pealtvaatajate aadressil. Ta läks oma kaasmaalaste juurde ja laulis koos nendega, ümbritsetuna Nõukogude sõduritest, Poola hümni "Pole kustunud Poola hiilgus". Hiljem Kozakiewiczi isamaalisus ilmselt nõrgenes, sest ta võttis Saksamaa kodakondsuse ja viis mitmel korral edasi  Saksamaa teivashüpperekordit. Muide, tema vend Edward on hüpanud teivast 5.13 ja kogunud kümnevõistluses 7764 punkti.